А.Л.: — Галоўнае, што я хацеў бы сказаць іншым музыкантам — як мага больш адчувайце свабоду ў плане складання музыкі ды свабоду ў светаадчуванні. У мяне ёсць добры прыклад, якраз Андрэй Кацікаў пра тое расказваў. У каледжы “Бэрклі” Джон Маер — вялікі гітарыст — на сваім майстар-класе сказаў: “Не трэба шмат займацца, выходзьце з класаў, тусуйцеся, бярыце ад гэтага жыцця ўсё, а пасля ўсе эмоцыі выкладайце ў музыку”. Калі маладыя гурты мне скідваюць сваю музыку ў сацыяльных сетках, нярэдка яна на штосьці падобная. Менавіта адчуванне музычнай свабоды, жаданне зрабіць нешта сваё, не быць падобным ні да каго — самае галоўнае.